Motivul stă în alura tezistă a unei narațiuni în care autoarea apasă pe o pedală previzibilă a ideologiei multiculturaliste: trecerea de la incest la homosexualitate în cadrul unor relații intime în cursul cărora identitatea sexuală a protagoniștilor se schimbă ad libitum, în funcție de împrejurare, pentru a dovedi că identitatea de gen e un simplu construct cultural, susceptibilă de a fi modificat de la o zi la alta, după capriciul eroilor.